BOSNA I HERCEGOVINA
FEDERACIJA BOSNE I HERCEGOVINE

TUZLANSKI KANTON 

OPĆINSKI SUD U LUKAVCU 

Broj: 126 0 Mal 192175 21 I 
Lukavac, 22.03.2024. godine 

Općinski sud u Lukavcu, sudija Emina Burgić Omerdić, u pravnoj stvari tražitelja izvršenja JP Hrvatske telekomunikacije d.d. Mostar, Ul. Kneza Branimira bb, protiv izvršenika E.J iz Lukavca, Ul…………, radi izvršenja, prodajom pokretnih stvari izvršenika putem javnog nadmetanja, na osnovu člana 126. i 130, a u vezi sa članovima 135, 82, 87, 88. i 89. Zakona o izvršnom postupku ("Službene novine Federacije BiH", broj 32/03, 33/06, 39/06 i 39/09), van ročišta, donio je dana 22.03.2024. godine, slijedeći

      Z A K LJ U Č A K

-o prodaji pokretnih stvari–

Određuje se prvo ročište za prodaju pokretnih stvari izvršenika, a koje se nalaze na adresi Sarajevska broj 13, putem usmenog i javnog nadmetanja i to:  

1. TV plazma crne boje marke Elit 42 inča, procijenjena vrijednost 300,00 KM.
2. sto za dnevni boravak smeđe boje drveni, procijenjena vrijednost 100,00 KM,
3. mašina za veš bijele boje marke Gorenje, procijenjena vrijednost 300,00 KM,
za dan 08.05.2024. godine u 14,00 sati

isto će se održati kod Općinskog suda u Lukavcu, Sudnica broj 7 (prizemlje).

1. Rješenjem o izvršenju ovog suda broj gornji od 17.02.2023. godine određeno je izvršenje pljenidbom, procjenom i prodajom pokretnih stvari izvršenika.  

2. Dana 18.03.2024. godine Služba sudskih izvršitelja je obavila pljenidbu pokretnih stvari izvršenika o čemu je sastavljen pljenidbeni popis, bez procjene vrijednosti istih, a pokretne stvari su ostavljene na čuvanje izvršeniku uz zabranu za dalje raspolaganje.

3. Procjenu vrijednosti pokretnih stvari, a sve kako je naprijed u zaključku navedeno, izvršio je vještak mašinske struke.

4.. Ročište za javno nadmetanje održat će se i kad prisustvuje samo jedan ponuđač, a sud će zaključkom na zahtjev lica koje ima pravo prvenstvenog namirenja odrediti da se ročište za prodaju odgodi ako učestvuje samo jedan ponuđač. 

5. Na prvom ročištu za prodaju pokretnih stvari putem usmenog i javnog nadmetanja pokretne stvari se ne mogu prodati ispod 1/2 (jedne polovine) procjenjene vrijednosti.

Ako se pokretne stvari ne prodaju prilikom prvog javnog nadmetanja, odnosno na prvom ročištu sud će na prijedlog stranaka, odnosno zahtjev tražitelja izvršenja, koji se  može podnijeti u roku od 8 (osam) dana od dana održavanja neuspjelog ročišta, zakazati drugo ročište na kojem se pokretne stvari koje su predmet prodaje, u pogledu iznosa cijene, mogu prodati bez ograničenja.   

6. Sud će obustaviti postupak ako stranka u roku od 8 dana ne predloži održavanje drugog ročišta za javno nadmetanje, ili ako se stvari ne uspiju prodati ni na drugom ročištu za javno nadmetanje.

7. Ponuđač sa najvećom ponudom će platiti cijenu za pokretnu stvar odmah nakon objavljivanja rezultata.

Po uplati cijene sud će donijeti rješenje o dosudi, a potom i rješenje o namirenju.

8. Na javnom nadmetanju kao kupci mogu učestvovati samo osobe koje su predhodno položile osiguranje koje iznosi 1/10 (jedna desetina) određene vrijednosti pokretnih stvari koje se žele kupiti, s tim da iznos osiguranja ne može preći iznos od 10.000,00 KM. 

9. Osiguranje se polaže na depozitni račun depozitni  račun Općinskog suda u Lukavcu  broj 1321002012496062, sa naznakom broja predmeta. 

10. Ponuđačima čija ponuda ne bude prihvaćena, osim za tri najbolja ponudioca, vratit će se položeno osiguranje odmah nakon zaključenja javnog nadmetanja.

11. Od polaganja osiguranja u ovoj izvršnoj stvari oslobođen je tražitelj izvršenja.

Ovaj zaključak objavit će se na oglasnoj ploči suda, a tražitelj izvršenja može, o svom trošku, isti objaviti u sredstvima javnog informisanja.

                        S U D I JA

          






                     Emina Burgić Omerdić

Pouka o pravnom lijeku: 

Protiv ovog zaključka nema mjesta pravnom lijeku.

